Diari Oficial de la Generalitat Valenciana


Sumari del DOGV 8800, del 28-04-2020 (2020/3029)

Extracte de la Resolució de 22 d'abril de 2020, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'exercici 2020, les ajudes per al foment de la innovació tecnològica a través de finques o explotacions col·laboradores.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8800

Data del DOGV
:   28-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3029


Data del document
:   22-04-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 22 d'abril de 2020, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'exercici 2020, les ajudes per al foment de la innovació tecnològica a través de finques o explotacions col·laboradores. [2020/3029]  
BDNS (identif.):503678  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions hhtp://www.pap.minhap.gob.es/bdnstrans/index  
  
Primer. Objecte  
L'objecte de les ajudes és generar i finançar una xarxa de transferència de tecnologia mitjançant el suport a finques o explotacions col·laboradores.  
   
Segon. Persones beneficiàries  
1. Podran ser beneficiàries de l'ajuda, les persones físiques o jurídiques, públiques o privades, titulars, cessionàries o arrendatàries de finques o explotacions agrícoles i/o ramaderes, amb seu a la Comunitat Valenciana i l'activitat de les quals està relacionada amb l'objecte de l'Ordre 28/2018, de 10 de desembre, de la Conselleria d'Agricultura, Medi Ambient, Canvi Climàtic i Desenvolupament Rural.  
2. No en podran ser beneficiàries les persones físiques o jurídiques, públiques o privades, titulars, cessionàries o arrendatàries de finques o explotacions agrícoles i/o ramaderes que incórreguen en alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions.   
  
Tercer. Bases reguladores  
Les bases reguladores es recullen en l'Ordre 28/2018, de 10 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per al foment de la innovació tecnològica a través de finques o explotacions col·laboradores. (DOGV 8448, 20.12.2018).  
  
  
Quart. Import  
D'acord amb la Llei de pressupostos de la Generalitat per a l'exercici 2020, la dotació pressupostària, a càrrec de la partida pressupostària 12.02.02, programa 542.20, línia S8173000, «Foment de la innovació tecnològica: finques col·laboradores i finques pilot i singulars», és de quatre-cents cinquanta mil euros (450.000 €).  
  
Cinqué. Termini de presentació de les sol·licituds d'ajuda  
1. El termini de presentació de les sol·licituds serà de quinze dies hàbils a partir de l'endemà al de la publicació de l'extracte de la convocatòria en el Diari Oficial de la Generalitat Valenciana.  
Aquest termini, no obstant això, queda suspés en virtut del qual es disposa en la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
No obstant això, les sol·licituds i documents que es remeten electrònicament durant el període de suspensió dels termes i terminis, establit en la disposició addicional tercera del Reial decret 463/2020, de 14 de març, es tramitaran efectivament en el moment en el qual es reprenga el còmput dels terminis conforme amb el que es preveu en aquesta disposició, excepte que s'haja alçat la suspensió en el procediment de què es tracte. Es considerarà, amb caràcter general, com a data de registre d'entrada el primer dia hàbil després de l'aixecament de la suspensió.  
  
  
 Sisé. Altres dades  
1. Les sol·licituds d'ajuda i de pagament es presentaran mitjançant el model normalitzat que figura en l'adreça d'internet http://www.gva.es/es/proc18690 i els models que figuren en l'apartat impresos associats, degudament signats.  
Les esmenes o les aportacions documentals posteriors a la presentació de la sol·licitud hauran de realitzar-se a través de la següent URL: http://www.gva.es/es/proc18690   
2. La documentació que s'ha d'aportar és la prevista en l'Ordre 28/2018, de 10 de desembre, de les bases reguladores, i en la present convocatòria.  
3. La valoració es realitzarà a partir dels criteris establits en la base sisena de l'Ordre 28/2018, de 10 de desembre.  
  
València, 22 d'abril de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.